Proiect

**GUVERNUL REPUBLICII MOLDOVA**

**HOTĂRÎRE**

nr. \_\_\_\_ din \_\_\_\_\_\_\_\_\_\_\_ 2016

**Cu privire la aprobarea Metodologiei privind evaluarea**

**riscurilor în cazul produselor nealimentare destinate consumatorilor şi selectarea măsurilor corective**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

În vederea executării prevederilor Legii nr. 422-XVI din 22 decembrie 2006 privind securitatea generală a produselor (Monitorul Oficial al Republicii Moldova, 2007, nr.36-38, art.145), cu modificările ulterioare și Legii nr. 7 din 26 februarie 2016 privind supravegherea pieței în ceea ce privește comercializarea produselor nealimentare (Monitorul Oficial al Republicii Moldova, 2016, nr.79-89, art.146),

Guvernul HOTĂRĂŞTE:

**1.** Se aprobă Metodologia privind evaluarea riscurilor în cazul produselor nealimentare destinate consumatorilor şi selectarea masurilor corective (se anexează).

**2.** Autoritățile de supraveghere a pieței menționate în Legea nr. 7 din 26 februarie 2016 privind supravegherea pieței în ceea ce privește comercializarea produselor nealimentare vor întreprinde masurile necesare pentru punerea în aplicare a Metodologiei privind evaluarea riscului pentru produsele nealimentare destinate consumatorilor şi selectarea masurilor corective.

**3.** Prezenta hotărîre intră în vigoare cu începere de la 01 aprilie 2017.

**4.** Controlul asupra executării prezentei hotărîri se pune în sarcina Ministerului Economiei.

**Prim-ministru** **PAVEL FILIP**

**Contrasemnează:**

Viceprim-ministru,

ministrul economiei Octavian CALMÎC

Ministrul afacerilor interne

Ministrul dezvoltării regionale şi construcţiilor

Ministrul mediului

Ministrul tehnologiei informaţiei şi comunicaţiilor

*Anexă*

*la Hotărîrea Guvernului*

*nr.\_\_ din \_\_\_\_ 2016*

METODOLOGIA

privind evaluarea riscurilor în cazul produselor nealimentare destinate consumatorilor şi selectarea masurilor corective

Capitolul I

DISPOZIŢII GENERALE

**1.** Metodologia privind evaluarea riscului pentru produsele nealimentare destinate consumatorilor şi selectarea masurilor corective (în continuare – Metodologia) stabileşte cadrul metodologic privind evaluarea nivelului de risc prezentat de produsele nealimentare (în continuare – produsele) destinate consumatorilor, condițiile în care autoritățile de supraveghere a pieței, în domeniul lor de competență, selectează și aplică măsurile corective în legătură cu comercializarea și utilizarea produselor care prezintă un risc a intereselor publice, precum sănătatea şi siguranţa în general, sănătatea şi siguranţa la locul de muncă, protecţia consumatorilor, protecţia mediului şi securitatea.

**2.** În sensul prezentei Metodologii se utilizează noţiunile definite în Legea nr. 7 din 26 februarie 2016 privind supravegherea pieței în ceea ce privește comercializarea produselor nealimentare și în Legea nr. 422-XVI din 22 decembrie 2006 privind securitatea generală a produselor**.**

**3.**În sensul prezentei Metodologii noțiunile utilizate semnifică:

*evaluarea riscului* - procedură de identificare și evaluare a pericolului, compusă din trei etape:

a) identificarea gravității unui pericol;

b) determinarea probabilității ca un consumator să fie vătămat ca urmare a manifestării pericolului;

c) combinația dintre pericol și probabilitate;

*gestionarea riscului* - acțiuni subsecvente, care sunt separate de evaluarea riscului și care au drept obiectiv reducerea sau eliminarea riscului;

*nivel de risc* - gradde risc, care poate fi „grav”, „mare”, „mediu” și „mic”. Atunci cînd s-a identificat nivelul de risc (cel mai mare), evaluarea riscului e completă;

*pericol* - sursă de pericol implicînd probabilitatea de a fi vătămat sau lezat. O metodă de cuantificare a pericolului în cadrul unei evaluări a riscului este severitatea posibilelor vătămări sau lezări;

*pericol intrinsec al produsului* - pericol generat de proprietățile unui produs;

*risc* - combinație între pericol și probabilitatea apariției leziunilor. Riscul nu descrie individual nici pericolul, nici probabilitatea, ci ambele simultan;

*scenariu de vătămare* - descrie accidentul pe care consumatorul îl suferă sau ar putea suferi ca urmare a consumului (utilizării) produsului respectiv, precum și gradul de severitate al vătămării consumatorului provocat sau posibil să-l provoace accidentul în cauză.

**4.** Nivelul de risc estimat pentru produs determină măsurile corective care urmează a fi aplicate, după caz, producţiei totale a unei anumite mărci (model, articol, modificare) sau părţilor acestora sau unor serii.

**5.** Nivelul de risc se determină printr-o evaluare a riscurilor care sînt prezente sau ar putea avea loc (în continuare – evaluare a riscurilor).

**6.** Nivelul de risc prezintă combinația între gradul de severitate al vătămării și probabilitatea ca pericolul intrinsec al produsului să determine efectiv o vătămare a consumatorului.

Capitolul II

**STABILIREA CRITERIILOR DE EVALUARE A RISCULUI ȘI GRADAREA ACESTORA**

**7.** Evaluarea riscurilor este efectuată prin intermediul analizei criteriilor de evaluare a riscului, ale cărei rezultat determină nivelul de risc. Aceasta ia în considerare condițiile normale și previzibile de utilizare a produsului.

**8.** În baza analizei se elaborează un scenariu de vătămare în care pericolul intrinsec al produsului ar putea produce o vătămare consumatorului (în continuare - scenariu de vătămare).

**9.** Criteriile de evaluare a riscurilor sînt:

1) pericolele care afectează sau pot afecta sănătatea şi siguranţa oamenilor prin utilizarea produselor;

2) categoriile de consumatori care pot utiliza aceste produse;

3) tipurile de leziuni pe care le poate provoca consumatorilor utilizarea acestor produse;

4) caracteristicile şi gravitatea leziunilor ce pot rezulta din prejudiciul adus unor anumite categorii de consumatori prin utilizarea produselor;

5) efectele care decurg din leziuni.

10. Pericolul pe care îl prezintă produsul este o proprietate intrisecă a unui produs care poate provoca o vătămare consumatorului care utilizează produsul respectiv.

11. Pericolul poate apărea în diferite forme:

1. pericol de natură mecanică, de exemplu muchii ascuţite în care utilizatorul se poate tăia la degete sau orificii înguste în care acesta își poate prinde degetele;
2. pericol de sufocare, de exemplu din cauza unor piese mici care se pot detașa dintr-o jucărie, care pot fi înghiţite de un copil, provocîndu-i sufocarea;
3. risc de sufocare, cum ar fi cel determinat de șnururile unui hanorac care pot cauza strangulare;
4. pericol de natură electrică, de exemplu piese electrice sub tensiune care pot provoca electrocutare;
5. pericol legat de căldură sau de incendiu, de exemplu un ventilator de încălzire care se supraîncălzește, ia foc și provoacă arsuri;
6. pericol de natură termică, de exemplu suprafaţa exterioară fierbinte a unui cuptor care poate provoca arsuri;
7. pericol de natură chimică, de exemplu o substanţă toxică care poate intoxica consumatorul imediat după ingestie sau o substanţă cancerigenă care poate provoca un cancer pe termen lung. Unele substanţe chimice pot deveni nocive pentru consumator numai după expunere repetată;
8. pericol microbiologic, de exemplu o contaminare bacteriologică a produselor cosmetice care pot cauza infecţii cutanate;
9. pericol legat de zgomot, de exemplu nivelul sonor mare al jucăriilor care imită telefoanele mobile și care poate afecta capacitatea auditivă a copiilor;
10. alte pericole, cum ar fi, dar fără a se limita la explozie, implozie, presiunea sonică și ultrasonică, la presiunea fluidelor sau la radiaţiile surselor laser.

**12.** În sensul aplicării prezentei Metodologii, pericolele sînt grupate în funcţie de dimensiune, formă și suprafaţa produsului, de energia sa potenţială, cinetică sau electrică, de temperaturile extreme și de alţi factori, și posibile scenarii tipice de vătămare și vătămări tipice după cum este prezentat în anexa nr.1 la prezenta Metodologie.

13. La elaborarea scenariului de vătămare, se ia în considerare următoarele aspecte privind categoriile de consumatori (grupate în tabelul nr.1) și modul în care aceștia trebuie să utilizeze produsul:

1. utilizator căruia produsul îi este/nu îi este destinat;
2. consumatorii vulnerabili;
3. utilizare conformă cu destinaţia și rezonabil previzibilă;
4. frecvenţa și durata de utilizare;
5. identificarea pericolului, conduita de siguranţă și echipamentul de protecţie;
6. comportarea consumatorului în caz de incident;
7. mediul cultural de provenienţă al consumatorului și modul în care produsul este utilizat în ţara sa de origine pot influenţa riscul unui produs.

Tabelul nr.1

**Categoriile de consumatori**

|  |  |
| --- | --- |
| **Consumatori** | **Descriere** |
| Consumatori foarte vulnerabili | Copii foarte mici: de la 0 la 36 de luniAlţii: Persoane cu handicapuri multe și complexe |
| Consumatori vulnerabili | Copii mici: Copii cu vîrste mai mari de 36 de luni și mai mici de 8 aniCopii mari: Copii de la 8 la 14 aniAlţii: Persoane cu aptitudini fizice, senzoriale sau mentale reduse (de exemplu, cu handicap parţial, vîrstnici, incluzînd pe cei cu vîrste peste 65 de ani cu o oarecare reducere a aptitudinilor fizice sau mentale) sau cu lipsă de experienţă sau de cunoștinţe |
| Alte categorii de consumatori | Consumatori care nu se încadrează la foarte vulnerabili sau la vulnerabili |

14. Scenariu de vătămare implică următoarele trei etape (variante) principale:

1. produsul prezintă un „defect” sau poate conduce la o „situaţie periculoasă” în timpul duratei sale previzibile de viaţă;
2. „defectul” sau „situaţia periculoasă” conduce la un accident;
3. accidentul are drept rezultat o vătămare.

15. Vătămarea pe care un pericol al produsului o poate aduce consumatorului poate avea diferite grade de severitate. Gradul de severitate al vătămării reflectă efectul pe care pericolul îl exercită asupra consumatorului în condiţiile descrise în scenariul de vătămare.

16. Gradul de severitate al vătămării depinde de:

1. tipul de pericol (a se vedea lista cu pericolele menționate la pct.12 și în tabelul nr.2;
2. cît de mare este pericolul;
3. durata la care consumatorul este expus pericolului;
4. partea corpului care este vătămată;
5. care este impactul pericolului asupra uneia sau mai multor părţi ale corpului;
6. tipul și comportamentul consumatorului.

**17.** Pentru a cuantifica gradul de severitate al vătămării (vătămărilor), în scopul prezentei Metodologii se stabilesc 4 grade de severitate al vătămării, de la vătămări care în mod normal sunt complet reversibile, la vătămări foarte grave care provoacă peste aproximativ 10 % handicapuri permanente sau chiar decese (a se vedea tabelul nr.2)

Tabelul nr.2

Corespunderea tipului de vătămare celor patru grade de severitate al vătămării

|  |  |
| --- | --- |
| Tipul de vătămare | Grad de severitate a vătămării |
| Vătămare sau consecinţă care după un tratament de bază (prim ajutor, în mod normal prestat de o altă persoană decît un doctor) nu împiedică substanţial funcţionarea sau nu cauzează durere excesivă; de obicei, consecinţele sunt complet reversibile | 1 |
| Vătămare sau consecinţă pentru care poate fi necesară o consultație la punctul de urgenţă, dar pentru care spitalizarea nu este, în general, necesară. Capacitatea funcţională poate fi afectată o perioadă limitată, dar nu mai mult de 6 luni, iar recuperarea este mai mult sau mai puţin completă. | 2 |
| Vătămare sau consecinţă care în mod normal necesită spitalizare și care va afecta capacitatea funcţională timp de mai mult de 6 luni sau va determina o pierdere funcţională permanentă. | 3 |
| Vătămare sau consecinţă care este sau ar putea fi fatală, incluzînd moartea cerebrală; consecinţe care afectează reproducerea sau urmașii; pierderea unui membru sau a capacităţii funcţionale a unui membru, care determină un grad de invaliditate mai mare de 10 %. | 4 |

18. În sensul aplicării prezentei Metodologii, în anexa nr.2 se prezintă corespunderea tipului de vătămare celor patru grade de severitate al vătămării.

**19.** Probabilitatea producerii vătămării este probabilitatea concretizării efective a scenariului de vătămare în timpul duratei de viaţă previzibile a produsului.

**20.** În sensul aplicării prezentei Metodologii se face distincţie între 8 nivele de probabilitate pentru a clasifica probabilitatea generală: de la < 1/1000000 la >50 % (a se vedea tabelul nr.3):

Tabelul nr.3

**Nivelurile probabilității generale**

|  |
| --- |
| **Probabilitatea vătămării în cursul vieții estimate a produsului** |
| Cu siguranță posibil (destul de așteptat) | > 50 la suta |
| Este posibil | > 1/10 |
| Neobișnuit, dar posibil | > 1/100 |
| Măsura în care, probabil, nesemnificative | > 1/1000 |
| Posibil, dar foarte puţin probabil | > 1/10000 |
| Practic imposibilă | > 1/100000 |
| Imposibilă fără influența factorilor externi | > 1/1000000 |
| Imposibil | < 1/1000000 |

**21.** Atunci cînd un scenariu de vătămare este prezentat în etape (variante) distincte, fiecărei etape (variante) i se atribuie o anumită probabilitate și prin multiplicarea acestor probabilităţi parţiale se obţine probabilitatea generală a scenariului. Cînd sînt elaborate mai multe scenarii, fiecare dintre acestea trebuie să dispună de propria sa probabilitate generală.

**22.** Probabilitatea generală a scenariului se determină prin următoarea formulă:

**Р = P1 х P2 х...х Pn,**

unde:

* **P** – probabilitatea generală;
* **P1, P2,…. Pn, -** probabilitatea etapei (variantei).

**23.** În sensul aplicării prezentei Metodologii se face distincţie între 4 nivele de risc: risc grav, risc mare, risc mediu și risc mic.

**24.** Nivelul de risc al produsului reprezintă combinația dintre gradul de severitate al unei vătămări și probabilitatea producerii vătămării și.

Nivelul de risc poate fi căutat în tabelul nr.4.

Tabelul nr.4

**Nivelul de risc rezultat din combinația între gradul de severitate al vătămării și probabilitate**

|  |  |
| --- | --- |
| **Probabilitatea vătămării în cursul vieții estimate a produsului** | **Gradul de severitate al vătămării** |
| **1** | **2** | **3** | **4** |
|  | > 50 % | Ma | I | I | I |
| > 1/10 | Me | I | I | I |
| > 1/100 | Me | I | I | I |
| > 1/1000 | Mi | Ma | I | I |
| > 1/10000 | Mi | Me | Ma | I |
| > 1/100000 | V | Mi | Me | Ma |
| > 1/1000000 | Mi | Mi | Mi | Ma |
| < 1/1000000 | Mi | Mi | Mi | Mi |

Notă:Semnificația:

|  |
| --- |
| I – risc grav |
| Ma – risc mare |
| Me – risc mediu |
| Mi – risc mic |

Capitolul III

ELABORAREA UNEI EVALUĂRI DE RISC

**25.** Pentru elaborarea scenariului de vătămare urmează a parcurge următorii pași:

1) descrieţi produsul și pericolul aferent:

1. descrieţi produsul într-un mod lipsit de ambiguitate. Pericolul este prezentat de produs în ansamblul său sau este aferent numai unei componente (detașabile) a produsului?
2. produsul prezintă doar un singur pericol? Prezintă mai multe? A se vedea anexa nr. 2 la prezenta Metodologie pentru orientare.
3. identificaţi norma (normele) sau legislaţia aplicabile produsului.

2) identificaţi tipul de consumator pe care doriţi să-l includeţi în scenariul de vătămare pentru produsul periculos:

1. pentru primul scenariu de vătămare, începeţi cu utilizatorul și utilizarea cărora produsul le este destinat;
2. pentru alte scenarii, aveţi în vedere alţi consumatori și alte utilizări (a se vedea tabelul nr.1).

3) prezentaţi un scenariu de vătămare în care pericolul (pericolele) produsului pe care l-aţi/le-aţi selectat provoacă vătămare (vătămări) sau au un efect (efecte) negative asupra consumatorului pe care îl aveţi în vedere:

1. descrieţi etapele care conduc la vătămare (vătămări) în mod clar și concis fără să exageraţi în privinţa detaliilor („drumul cel mai scurt către vătămare”, „drumul critic către vătămare”). Dacă scenariul prezintă mai multe vătămări concomitente, includeţi-le pe toate în același scenariu;
2. la descrierea scenariului de vătămare, luaţi în considerare frecvenţa și durata utilizării, identificarea pericolului de către consumator, caracterul vulnerabil al consumatorului (în special copii), echipamentele de protecţie, comportamentul consumatorului în caz de accident, mediul cultural de provenienţă al consumatorului, precum și orice alţi factori pe care îi consideraţi importanţi pentru evaluarea de risc. A se vedea tabelul nr.2 pentru orientare.

4) determinaţi gradul de severitate (1-4) al vătămării consumatorului. Dacă consumatorul suferă mai multe vătămări în scenariul dvs., estimaţi gravitatea ansamblului acestora; A se vedea tabelul nr.3 pentru orientare.

5) determinaţi probabilitatea generală a scenariului de vătămare. Atribuiţi o probabilitate fiecărei etape din scenariul dvs. Înmulţiţi probabilităţile fiecărei etape pentru a calcula probabilitatea generală a scenariului dvs. de vătămare. A se vedea partea stîngă a tabelului nr.4 pentru orientare.

6) determinaţi gradul de risc prin combinarea gradului de severitate al vătămării și probabilitatea generală a scenariului de vătămare și verificaţi gradul de risc în tabelul 4.

7) verificaţi dacă gradul de risc este plauzibil.

1. dacă gradul de risc nu pare plauzibil sau dacă nu sunteţi sigur în privinţa gradului de severitate al vătămării (vătămărilor) sau în privinţa probabilităţii /probabilităţilor, utilizaţi valorile imediat superioare și imediat inferioare și recalculaţi riscul. „Analiza de sensibilitate” vă va arăta dacă riscul se modifică odată cu modificarea valorilor de intrare;
2. dacă gradul de risc rămîne același, puteţi avea încredere în evaluarea dvs. de risc. Însă, dacă gradul de risc se modifică cu ușurinţă, din motive de siguranţă se recomandă să se considere gradul de risc cel mai mare drept „riscul” produsului.

8) elaboraţi mai multe scenarii de vătămare pentru a identifica riscul cel mai mare al produsului.

1. dacă primul dvs. scenariu de vătămare identifică un grad de risc mai mic decît cel mai mare grad de risc prevăzut în prezenta Metodologie și dacă sunteţi de părere că produsul ar putea prezenta un risc mai mare decît cel identificat,
* selecţionaţi alţi consumatori (inclusiv consumatori vulnerabili, în special copii);
* identificaţi alte utilizări (incluzînd utilizări în mod rezonabil previzibile), pentru a determina care scenariu de vătămare conduce la riscul cel mai mare al produsului.
1. în mod normal, riscul cel mai mare al produsului este „riscul” produsului care permite cele mai eficiente măsuri de limitare a riscului. În cazuri speciale, un anumit pericol poate conduce la un risc mai mic decît riscul cel mai mare și totuși să necesite măsuri de gestionare a riscului. Acestei situaţii trebuie să i se acorde atenţia cuvenită.
2. ca o regulă simplă, scenariile de vătămare pot conduce la riscul cel mai mare prevăzut în prezenta Metodologie atunci cînd:
* vătămarea/vătămările avute în vedere prezintă cel puţin gradele 3 sau 4;
* probabilitatea generală a unui scenariu de vătămare este de cel puţin >1/100.

A se vedea tabelul nr.4 pentru orientare.

9) documentaţi și transmiteţi mai departe evaluarea de risc. Daţi dovadă de transparenţă și prezentaţi toate incertitudinile pe care le-aţi întîlnit în cursul evaluării dvs. de risc.

**26.** Schema algoritmică a desfășurării unei evaluări de risc este prezentată în anexa nr. 3 la prezenta Metodologie.

Capitolul IV

**SELECTAREA MĂSURILOR CORECTIVE**

**27.** În dependență de nivelul de risc care este prezent sau ar putea avea loc (în continuare - nivelul de risc) pentru sănătatea și siguranța consumatorilor autoritatea de supraveghere a pieței selectează măsurile corective prevăzute de Legea nr. 7 din 26 februarie 2016 privind supravegherea pieței în ceea ce privește comercializarea produselor nealimentare și de Legea nr. 422-XVI din 22 decembrie 2006 privind securitatea generală a produselor.

**28.** Autoritatea de supraveghere a pieţei trebuie să ia, după caz, una dintre următoarele măsuri:

**1**) în cazul unui produs care prezintă unnivel de **risc grav:**

a) interdicția punerii la dispoziție sau a introducerii pe piață a produsului;

b) retragerea sau rechemarea produsului și avertizarea publicului în legătură cu riscul prezentat;

c) distrugerea produsului sau aplicarea altor măsuri care să îl facă inutilizabil.

**2**) în cazul unui produs care **poate prezenta un risc grav,** să interzică temporar, pentru perioada necesară efectuării diferitelor evaluări ale siguranței, verificări şi controale, ca acest produs să fie pus la dispoziție pe piaţă;

**3**) în cazul unui produs care este susceptibil să prezinte **un risc numai în anumite condiții** sau **numai pentru anumite persoane** și în cazul în care acest risc nu este vizat de cerințele legislației comunitare de armonizare sau reglementările tehnice care o transpun:

a) aplicarea pe produs a unor avertismente corespunzătoare, în limba de stat, clar formulate şi uşor de înţeles pentru consumatori, în privinţa riscurilor pe care el le poate prezenta;

b) stabilirea unor condiții prealabile de îndeplinit anterior comercializării produsului;

c) avertizarea persoanelor expuse la risc în legătură cu riscul, la timp și într-o formă corespunzătoare în legătură cu potenţialul risc, inclusiv prin publicarea unor avertizări speciale;

**4**) în cazul unui produs care prezintăun nivel de **risc mare:**

a) suspendarea temporară punerii la dispoziţie pe piaţă a produselor;

b) interzicerea punerii la dispoziţie pe piaţă a produselor.

**5**) în cazul unui produs care prezintăun nivel de **risc mediu**:

a) suspendarea temporară a punerii la dispoziţie pe piaţă a produselor;

**6**) în cazul unui produs care prezintăun nivel de **risc mic** şi pentru care reglementările tehnice nu stabilesc cerințe specifice pentru a asigura siguranța, autoritatea de supraveghere a pieței nu aplică măsuri corective în privința produsului respectiv supus evaluării riscului.

**7**) în cazul unui produs care nu corespunde cerințelor esențiale stabilitede legislaţia comunitară de armonizare sau reglementările tehnice care o transpun sau în reglementările tehnice aplicabile includ:

a) suspendarea temporară a punerii la dispoziţie pe piaţă;

b) interzicerea punerii la dispoziţie pe piaţă;

c) retragerea din circulaţie;

d)rechemarea de la consumatori (utilizatori);

e) distrugerea produselor care prezintă un risc grav, interzise definitiv pentru comercializare, în cazul în care acesta este unicul mijloc de înlăturare a pericolului.

**8)** în cazul unui produs care nu corespunde cerinţelor esenţiale stabilitede legislaţia comunitară de armonizare şi, în acelaşi timp, acesta prezintă un risc grav, se aplică măsurile corective prevăzute la pct.28 subpct.1);

**29.** În cazul prevăzut la pct.28 subpct.6) autoritatea de supraveghere a pieței va lua decizia cu privire la avertizarea de către producător (importator) și/sau distribuitor a consumatorilor (utilizatorilor), în privinţa riscurilor pe care produsul le poate prezenta în anumite condiții şi, dacă este necesar decizia să se ia măsuri necesare privind asigurarea securităţii, astfel încît produsul să fie sigur.

*Anexa nr.1*

*la Metodologia privind evaluarea riscului*

*în cazul produselor nealimentare destinate*

*consumatorilor şi selectarea masurilor corective*

**Pericole, scenarii tipice de vătămare și vătămări tipice**

|  |  |  |  |
| --- | --- | --- | --- |
| **Pericolul** | **Pericolul intrinsec (proprietăţile produsului)** | **Scenariu tipic de vătămare** | **Vătămare tipică** |
| Dimensiune, formă și suprafaţă | Produsul reprezintă un obstacol | O persoană pășește peste produs și cade; sau persoana se ciocnește de produs | Contuzii cutanate; fractură, comoţie cerebrală |
|  | Produsul este impermeabil pentru aer | Produsul acoperă orificiul bucal și/sau nasul unei persoane (de obicei un copil) sau obturează căile aeriene interne | Sufocare |
|  | Produsul este sau conţine obiecte mici | O persoană (copil) înghite partea mică; obiectul se blochează în laringe și obturează căile aeriene | Sufocare, obstrucţia căilor aeriene interne |
|  | Posibilitate de a desprinde prin mușcare o parte mică a unui produs | O persoană (copil) înghite partea mică; partea se blochează în tractul digestiv | Obstrucţie a tractului digestiv |
|  | Unghi sau vîrf ascuţit | O persoană se ciocnește de colţul ascuţit sau este lovită de obiectul ascuţit în mișcare; se produce o vătămare prin înţepare sau penetrare | Înţepătură; afectare a văzului, corp străin în ochi; afectare a auzului, corp străin în ureche; |
|  | Margine ascuţită | O persoană atinge marginea ascuţită; se produce o lacerare a tegumentului sau o tăietură a ţesuturilor | Lacerare, tăietură; amputare |
|  | Suprafaţă alunecoasă | O persoană se deplasează în mers pe suprafaţă, alunecă și cade | Contuzii cutanate; fractura, comoţie cerebrală |
|  | Suprafaţă rugoasă | O persoană alunecă pe o suprafaţă rugoasă; se produce frecare și/sau abraziune | Abraziune |
|  | Gol sau deschizătură între părţi | O persoană ajunge cu un membru sau cu corpul în deschizătură și se imobilizează un deget, un braţ, gîtul, capul, trunchiul sau îmbrăcămintea vătămarea apare datorită gravitaţiei sau mișcării | Zdrobire, fractură, amputare, strangulare |
| Energie potenţială | Stabilitate mecanică mică | Produsul se răstoarnă; o persoană aflată pe produs cade de la înălţime sau o persoană aflată lîngă produs este lovită de produs; un produs electric se răstoarnă, se rupe și eliberează accesul la piesele aflate sub tensiune sau continuă să funcţioneze, încălzind suprafeţele învecinate | Contuzii cutanate; dislocare; entorsă; fractura, comoţie cerebrală; strivire; șoc electric; arsuri |
|  | Rezistenţă mecanică mică | Produsul se prăbușește prin supraîncărcare; o persoană aflată pe produs cade de la înălţime sau o persoană aflată lîngă produs este lovită de produs; un produs electric se răstoarnă, se rupe și apare acces la părţi conducătoare de electricitate sau continuă să funcţioneze, încălzind suprafeţele învecinate | Contuzii cutanate; dislocare; fractură, comoţie cerebrală; strivire; șoc electric; arsuri |
|  | Poziţie înaltă a utilizatorului | O persoană aflată la înălţime pe produs își pierde echilibrul, nu are sprijin de care să se menţină și cade de la înălţime | Contuzii cutanate; dislocare; fractură, comoţie cerebrală; strivire |
|  | Element elastic sau arc | Un element elastic sau un arc aflat în tensiune este eliberat brusc; o persoană aflată pe traiectorie este lovită de produs | Contuzii cutanate; dislocare; fractură, comoţie cerebrală; strivire |
|  | Lichid ori vas presurizat sau vid | Lichid sau gaz sub presiune este eliberat brusc; o persoană aflată în vecinătate este lovită; sau implozia produsului generează obiecte zburătoare | Dislocare; fractura, comoţie cerebrală; strivire; tăieturi (a se vedea de asemenea secţiunea foc și explozie) |
| Energie cinetică | Produs în mișcare | o persoană aflată pe traiectoria produsului este lovită de produs sau produsul cade pe o persoană | Contuzii cutanate; entorsă; fractura, comoţie cerebrală; strivire |
|  | Părţi în mișcare, una către cealaltă | O parte a corpului unei persoane ajunge între părţi în mișcare; partea corpului devine imobilizată și este supusă unei presiuni (strivită) | Contuzii cutanate; dislocare; fractura; strivire |
|  | Părţi în mișcare, una depășind pe cealaltă | O parte a corpului unei persoane ajunge între părţi în mișcare în timp ce acestea se află aproape (mișcare de forfecare); partea corpului devine imobilizată între părţile în mișcare și este supusă unei presiuni (forfecare) | Lacerare, tăietură; amputare |
|  | Părţi în mișcare de rotaţie | O parte a corpului, părul sau îmbrăcămintea unei persoane este prinsă de partea în mișcare; apare o forţă de tracţiune | Contuzii cutanate; fractura; lacerare (tegumentele capului); strangulare |
|  | Părţi în mișcare de rotaţie care se află aproape una de cealaltă | O parte a corpului, părul sau îmbrăcămintea unei persoane este prinsă de părţile rotative; apare o forţă de tracţiune și o presiune asupra părţii corpului | Zdrobire, fractură, amputare, strangulare |
|  | Acceleraţie | O persoană aflată pe produsul în accelerare își pierde echilibrul, nu are sprijin de care să se menţină și cade cu o oarecare viteză | Dislocare; fractura, comoţie cerebrală; strivire |
|  | Obiecte zburătoare | O persoană este lovită de obiectul zburător și, în funcţie de energie, suferă vătămări | Contuzii cutanate; dislocare; fractura, comoţie cerebrală; strivire |
|  | Vibraţie | O persoană care ţine produsul își pierde echilibrul și cade; sau contactul prelungit cu produsul vibrator cauzează afecţiuni neurologice, osteo-articulare, traumatisme ale coloanei vertebrale, boli vasculare | Contuzii cutanate; dislocare; fractura; strivire |
|  | Zgomot | O persoană este expusă zgomotului cauzat de produs. Poate apare tinitus sau deficit auditiv, în funcţie de nivelul zgomotului și distanţă | Afectare a auzului |
| Energie electrică | Voltaj mare/mic | O persoană atinge o parte a produsului care se află sub tensiune cu voltaj mare; persoana este supusă unui șoc electric și poate fi electrocutată | Șoc electric |
|  | Producere de căldură | Produsul devine încins; o persoană care îl atinge poate suferi arsuri; sau produsul poate genera particule topite, vapori, etc., care lovesc o persoană | Arsură, opărire |
|  | Părţi conducătoare de electricitate aflate prea aproape | Arcuri electrice sau scîntei apar între părţile conducătoare de electricitate Poate să ia naștere un foc sau să se producă o radiaţie intensă | Leziuni oculare; arsură, opărire |
| Temperaturi extreme | Flăcări deschise | O persoană aflată în apropierea flăcărilor poate suferi arsuri, posibil după ce îmbrăcămintea ia foc | Arsură, opărire |
|  | Suprafeţe fierbinţi | O persoană nu își dă seama că o suprafaţă este fierbinte și o atinge; persoana suferă arsuri | Arsură |
|  | Lichide fierbinţi | O persoană care mînuiește un recipient cu lichid varsă o parte a acestuia; lichidul cade pe piele și provoacă opărire | Opărire |
|  | Gaze fierbinţi | O persoană respiră în mediu cu gaze fierbinţi emise de un produs; se produc arsuri pulmonare; sau expunerea îndelungată la aer fierbinte cauzează deshidratare | Arsură  |
|  | Suprafeţe reci | O persoană nu își dă seama că o suprafaţă este rece și o atinge; persoana suferă degerături | Arsură |
| Radiaţii | Radiaţii ultraviolete, laser | Tegumentul sau ochii unei persoane sunt expuși radiaţiilor emise de produs | Arsură, opărire; afecţiuni neurologice; leziuni oculare; cancer cutanat, mutaţie |
|  | Sursă de cîmp electromagnetic cu intensitate mare (CEM); cu frecvenţă mică sau mare (microunde) | Persoana se află aproape de sursa de cîmp electromagnetic (CEM), fiind expusă acestuia (sistemul nervos central) | Afectare neurologică (cerebrală), leucemie (copii) |
| Incendiu și explozie | Substanţe inflamabile | O persoană se află în apropierea substanţei inflamabile; o sursă de aprindere determină inflamarea substanţei; persoana suferă vătămări | Arsură |
|  | Amestecuri explozive | O persoană se află în apropierea unui amestec exploziv; o sursă de aprindere cauzează o explozie; persoana este lovită de unde de șoc, de material în flăcări și/sau de flăcări | Arsură, opărire; leziuni oculare, corp străin în ochi; afectare a auzului, corp străin în ureche |
|  | Surse de aprindere | O sursă de aprindere cauzează un foc; o persoană este vătămată de flăcări sau intoxicată cu gazele de la foc | Arsură; intoxicație |
|  | Supraîncălzire | Produsul se supraîncălzește; foc, explozie | Arsură, opărire; leziuni oculare, corp străin în ochi; afectare a auzului, corp străin în ureche |
| Toxicitate | Lichide sau solide toxice | O persoană ingerează substanţă din produs, de exemplu, prin introducerea în gură și/sau substanţa ajunge pe piele  | Intoxicaţie acută; iritaţie, dermatită |
| O persoană inspiră material solid sau lichid, de exemplu material de vărsătură (aspiraţie pulmonară) | Intoxicaţie acută pulmonară (pneumonie de aspiraţie); infecţie |
|  | Gaz, vapori sau pulberi toxice | O persoană inhalează substanţe aparţinînd produsului; și/sau substanţa ajunge pe piele | Intoxicaţie acută pulmonară; iritaţie, dermatită |
|  | Substanţă sensibilizantă | O persoană ingerează substanţă aparţinînd produsului, de exemplu, prin introducerea în gură; și/sau substanţa ajunge pe piele; și/sau persoana inhalează gaz, vapori sau pulberi | Sensibilizare; reacţie alergică |
|  | Solid sau fluid iritant sau corosiv | O persoană ingerează substanţă din produs, de exemplu, prin introducerea în gură și/sau substanţa ajunge pe piele sau în ochi | Iritaţie, dermatită; arsură cutanată; leziuni oculare, corp străin în ochi |
|  | Gaz sau vapori iritanţi sau corozivi | O persoană inhalează substanţă din produs și/sau substanţa ajunge pe piele sau în ochi | Iritaţie, dermatită; arsură cutanată; intoxicaţie acută sau efect coroziv în plămîni sau în ochi |
|  | Substanţe CMR | O persoană ingerează substanţă din produs, de exemplu, prin introducerea în gură și/sau substanţa ajunge pe piele; și/sau persoana inhalează substanţă sub formă de gaz, vapori sau pulberi | Cancer, mutaţie, toxicitate pentru reproducere |
| Contaminare microbiologică | Contaminare microbiologică | O persoană ajunge în contact cu un produs contaminat prin ingestie, inhalare sau contact cutanat | Infecţie, locală sau sistemică |
| Riscuri prezentate de produs | Postură nesănătoasă | Designul determină o postură nesănătoasă a persoanei în timpul în care operează cu produsul | Elongaţie; afectare musculo-scheletală |
|  | Suprasolicitare | Designul solicită utilizarea unei forţe considerabile în timpul în care se operează cu produsul | Entorsă sau elongaţie; afectare musculo-scheletală |
|  | Nepotrivire anatomică | Designul nu este adaptat anatomiei umane, ceea ce îl face dificil sau imposibil de utilizat | Entorsă sau elongaţie |
|  | Ignorarea protecţie personale | Designul face ca o persoană care poartă mijloace de protecţie să mînuiască sau să utilizeze produsul cu dificultate | Diverse vătămări |
|  | (In)Activare întîmplătoare | O persoană poate să (in)activeze cu ușurinţă produsul, ceea ce determină un mod de operare nedorit | Diverse vătămări |
|  | Operare necorespunzătoare | Designul determină operarea cu dificultate de către o persoană; sau produsul avînd o funcţie protectoare nu oferă protecţia preconizată | Diverse vătămări |
|  | Produsul nu se oprește | O persoană dorește să oprească funcţionarea produsului, dar acesta nu se oprește și continuă să funcţioneze chiar și cînd acest lucru nu se dorește | Diverse vătămări |
|  | Pornire neprevăzută | Produsul se oprește în timpul unei pene de electricitate, dar la repornire funcţionează necorespunzător | Diverse vătămări |
|  | Produsul nu poate fi oprit | Într-o situaţie de urgenţă, o persoană nu este capabilă să oprească funcţionarea produsului | Diverse vătămări |
|  | Părţi montate necorespunzător | O persoană încearcă să monteze o piesă, are nevoi de prea multă forţă, produsul cedează; sau piesa este prea slab fixată și devine mobilă în cursul utilizării | Entorsă sau elongaţie; lacerare, tăietură; contuzii cutanate; imobilizare |
|  | Mijloace de protecţie lipsă sau incorect folosite | Există acces la piese periculoase | Diverse vătămări |
|  | Instrucţiuni, semne și simboluri de avertizare insuficiente | Utilizatorul nu observă instrucţiunile și semnele de avertizare și/sau nu înţelege simbolurile | Diverse vătămări |
|  | Semnale de avertizare insuficiente | Utilizatorul nu vede sau nu aude semnalele de avertizare (optice sau audio), funcţionarea devenind periculoasă | Diverse vătămări |

*Anexa nr.2*

 *la Metodologia privind evaluarea riscului*

*în cazul produselor nealimentare destinate*

*consumatorilor şi selectarea masurilor corective*

**Corespunderea tipului de vătămare celor patru grade de severitate al vătămării**

|  |  |
| --- | --- |
| **Tipul de vătămare** | **Gradul de severitate al vătămării** |
| **1** | **2** | **3** | **4** |
| Lacerare, tăietură | Superficială | Externă (profundă) (> 10 cm lungime pe corp)(> 5 cm lungime pe faţă) necesitînd suturiTendon sau în cavitatea articularăScleră sau cornee | Nerv opticArteră a gîtuluiTraheeOrgane interne | BronhieEsofagAortăMăduva spinării (inferior)Lacerare profundă de organe interneSecţiune înaltă a măduvei spinăriiCreier (leziune severă/disfuncţie) |
| Contuzii cutanate (abraziuni/ contuzii, tumefiere, edem) | Superficială≤ 25 cm2 pe faţă≤ 50 cm2 pe corp | Majoră> 25 cm2 pe faţă> 50 cm2 pe corp | TraheeOrgane interne (minoră)InimăCreierPlămîn, cu sînge sau aer în torace | Trunchi cerebralMăduva spinării cauzînd paralizie |
| Comoţie cerebrală | — | Stare de inconștienţă foarte scurtă (minute) | Stare de inconștienţă îndelungată | Comă |
| Imobilizare/ comprimare | Comprimare minoră | — | (A se utiliza în mod corespunzător rezultatul final al contuziilor cutanate, strivirii, fracturii, luxaţiei, amputării, după caz) | (Același rezultat ca în cazul sufocării/strangulării) |
| Entorsă, elongaţie, afectare musculo-scheletală | ExtremităţiArticulaţiiColoană vertebrală (fără luxaţie sau fractură | Elongaţie a ligamentelor genunchiului | Ruptură/sfîșiere a unui ligament sau tendonRuptură muscularăEntorsă cervicală | — |
| Luxaţie | — | Extremităţi (degete de la mîini, de la picioare, mînă, picior)CotMaxilarMobilitate dentară | GleznăÎncheietura mîiniiUmărȘoldGenunchiColoană vertebrală | Coloană vertebrală |
| Fractură | — | Extremităţi (degete de la mîini, de la picioare, mînă, picior)Încheietura mîiniiBraţCoastăSternNasDinteMaxilarOasele din jurul ochiului | GleznăMembru inferior (femur și gambă)ȘoldCoapsăCraniuColoană vertebrală (fractură prin compresie minoră)Maxilar (severă)LaringeFracturi costale multiplePlămîn, cu sînge sau aer în torace | GîtColoană vertebrală |
| Strivire | — | — | Extremităţi (degete de la mîini, de la picioare, mînă, picior)CotGleznăÎncheietura mîiniiAntebraţMembru inferiorUmărTraheeLaringePelvis | Măduva spinăriiGît în regiunea medie-inferioarăTorace (strivire severă)Trunchi cerebral |
| Amputare | — | — | Deget(e) de la mînăDeget(e) de la piciorMînăPicior(Parte de) BraţMembru inferiorOchi | Ambele extremităţi |
| Înţepare, străpungere | Profunzime limitată, implicînd doar pielea | Străbătînd pieleaPerete abdominal (niciun organ implicat | OchiOrgane internePerete toracic | AortăInimăBronhieLeziuni severe ale organelor (ficat, rinichi, intestin, etc.) |
| Ingestie | — | — | Lezarea organelor interne(A se face referire, de asemenea, la obstrucţia căilor aeriene interne în cazul în care obiectul ingerat se blochează în esofagul superior.) | Leziune permanentă a organelor interne |
| Obstrucţie a căilor aeriene interne | — | — | Fluxul de oxigen la creier este blocat fără consecinţe permanente | Fluxul de oxigen la creier este blocat cu consecinţe permanente |
| Submersie/ Înecare | — | — | — | Înecare fatală |
| Arsură/ Opărire (prin căldură, frig sau substanţe chimice) | 1o, pînă la 100 % din suprafaţa corpului2o, < 6 % din suprafaţa corpului | 2o, 6-15 % din suprafaţa corpului | 2o, 16-35 % din suprafaţa corpului sau 3o, pînă la 35 % din suprafaţa corpuluiArsură prin inhalare | 2o sau 3o, >35 % din suprafaţa corpuluiArsură prin inhalare necesitînd asistenţă respiratorie |
| Șoc electric | (A se vede, de asemenea, secţiunea arsuri, deoarece curentul electric poate cauza arsuri.) | Efecte locale (crampe temporare sau paralizie musculară) | — | Electrocutare |
| Afecţiuni neurologice | — | — | Crize epileptice provocate | — |
| Leziuni oculare, corp străin în ochi | Dureri oculare pasagere fără necesar de tratament | Orbire temporară | Orbire parţialăOrbire permanentă (monoculară) | Orbire permanentă (bi-oculară) |
| Afectare a auzului, corp străin în ureche | Dureri auriculare pasagere fără necesar de tratament | Deficit auditiv temporar | Surditate parţialăSurditate totală (mono-auriculară) | Surditate totală (bi-auriculară) |
| Intoxicaţie cu substanţe (ingestie, inhalare, cutanată) | Diaree, vărsături, simptome locale | Leziuni reversibile ale organelor interne. de exemplu, ficat, rinichi, anemie hemolitică ușoară | Leziuni ireversibile ale organelor interne, de exemplu, esofag, stomac, ficat, rinichi, anemie hemolitică, leziuni reversibile ale sistemului nervos | Leziuni ireversibile ale sistemului nervosDeces |
| Iritare, dermatită, inflamaţie sau efect coroziv al unei substanţe (inhalare, cutanată) | Iritaţie locală ușoară | Leziuni oculare reversibileEfecte sistemice reversibileEfecte inflamatorii | Plămîni, insuficienţă respiratorie, pneumonie chimicăEfecte sistemice ireversibileOrbire parţialăEfecte corozive | Plămîni, necesitînd asistenţă respiratorieAsfixie |
| Reacţie alergică sau sensibilizare | Reacţie alergică ușoară sau locală | Reacţie alergică, dermatită de contact alergică generalizată | Sensibilizare puternică, determinînd alergii la mai multe substanţe | Reacţii anafilactice, șocDeces |
| Leziuni persistente ca urmare a contactului cu substanţe sau prin expunere la radiaţii | Diaree, vărsături, simptome locale | Leziuni ale sistemului nervos, de exemplu, sindrom psiho-organic (SPO; denumită și „encefalopatia toxică cronică”, cunoscută și ca „boala zugravilor”).  | Leziuni ireversibile ale organelor interne, de exemplu, esofag, stomac, ficat, rinichi, anemie hemolitică, leziuni reversibile ale sistemului nervos |  |
| Infecţie microbiologică |  | Leziuni reversibile | Efecte ireversibile | Infecţie necesitînd spitalizare îndelungată, organisme rezistente la antibioticeDeces |

*Anexa nr. 3*

*la Metodologia privind evaluarea riscului în cazul produselor nealimentare destinate consumatorilor şi selectarea masurilor corective*



*Anexa nr.4*

*la Metodologia privind evaluarea riscului*

*în cazul produselor nealimentare destinate consumatorilor*

*şi selectarea masurilor corective*

**Evaluarea riscului**

|  |  |  |  |  |  |
| --- | --- | --- | --- | --- | --- |
| **Scenariul vătămării**  | **Tipul de vătămare și localizarea** | **Gradul de severitate al vătămării** | **Probabilitatea vătămării** | **Probabilitatea generală** | **Nivelul de risc** |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |

Măsurile corective ce trebuie întreprinse de agenții economici în legătură cu produsele care prezintă un risc pot include:

a) în cazul unui **produs care face obiectul unor cerințe stabilite** prin legislația de armonizare a Uniunii sau în conformitate cu aceasta, luarea măsurilor necesare pentru a aduce produsul în conformitate cu cerințele respective;

b) în cazul unui produs care este **susceptibil să prezinte un risc** numai în anumite condiții sau numai pentru anumite persoane și în cazul în care acest risc nu este vizat de cerințele legislației de armonizare a Uniunii:

i) aplicarea pe produs a unor avertismente adecvate, clar formulate și ușor de înțeles referitoare la riscurile pe care le poate prezenta, în limba sau limbile oficiale ale statului membru în care produsul este pus la dispoziție pe piață;

ii) stabilirea unor condiții de îndeplinit anterior comercializării produsului;

iii) avertizarea persoanelor expuse la risc în legătură cu riscul, la timp și într-o formă adecvată, inclusiv prin publicarea unor avertismente speciale;

c) în cazul unui produs care **poate prezenta un risc grav**, interdicția temporară de introducere sau punere la dispoziție pe piață a produsului respectiv, până la realizarea unei evaluări a riscului;

d) în cazul unui produs **care prezintă un risc grav**:

i) interdicția punerii la dispoziție sau a introducerii pe piață a produsului;

ii) retragerea sau rechemarea produsului și avertizarea publicului în legătură cu riscul prezentat;

iii) distrugerea produsului sau aplicarea altor măsuri care să îl facă inutilizabil.